CELEX: 52005PC0140
Language: lv
Date: 2005-04-14
Title: Priekšlikums Padomes lēmums par to nosacījumu izpildi, kuri noteikti papildprotokola 3. pantā Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanu {SEC(2005)477}

Svarīgs juridisks paziņojums

|

52005PC0140

Priekšlikums padomes Lēmums par to nosacījumu izpildi, kuri noteikti papildprotokola 3. pantā Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanu {SEC(2005)477}  /* COM/2005/0140 galīgā redakcija */  

	[pic] | EIROPAS KOPIENU KOMISIJA |Briselē, 14.04.2005COM(2005)140 galīgā redakcijaPriekšlikumsPADOMES LĒMUMSpar to nosacījumu izpildi, kuri noteikti papildprotokola 3. pantā Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanu(iesniegusi Komisija) {SEC(2005)477}PASKAIDROJUMA RAKSTS1. Saskaņā ar Eiropas nolīguma ar Rumāniju 2. protokola 9. panta 4. punktu pirmajos piecos gados pēc nolīguma stāšanās spēkā un, atkāpjoties no šā nolīguma panta 1. punkta 3. apakšpunkta, Rumānija izņēmuma kārtā pārstrukturēšanas nolūkos varētu piešķirt valsts atbalstu attiecībā uz tērauda izstrādājumiem ar nosacījumu, ka normālos tirgus apstākļos pārstrukturēšanas perioda beigās atbalstu saņēmušie uzņēmumi kļūst dzīvotspējīgi, šāda atbalsta apjoms un intensitāte nekādā ziņā nepārsniedz apjomu un intensitāti, kāda ir absolūti nepieciešama šādas dzīvotspējas atjaunošanai, un tie pakāpeniski samazinās, un pārstrukturēšanas programma ir saistīta ar kopējās ražošanas jaudas racionalizēšanu un samazināšanu Rumānijā.2. Rumānijai šis sākumposms beidzās 1997. gada 31. decembrī.3. Rumānija 1997. gada decembrī lūdza pagarināt iepriekš minēto laikposmu.4. Nepieciešamais pamats, lai piekristu prasībai pagarināt laikposmu, kurā Rumānija drīkst piešķirt valsts atbalstu pārstrukturēšanai, ir reāla pārstrukturēšanas programma, kurā ietverti atsevišķu uzņēmumu uzņēmējdarbības plāni un kura atbilst Eiropas nolīguma 2. protokola 9. panta 4. punktā izklāstītajiem kritērijiem.5. Komisija 2002. gada maijā ierosināja pagarināt laikposmu, kurā Bulgārija, Čehija, Polija un Rumānija drīkst piešķirt atbalstu tērauda nozares pārstrukturēšanai, ņemot vērā to, ka steidzami jārod pieņemams risinājums tērauda nozares pārstrukturēšanas procesa virzībai attiecīgajās kandidātvalstīs.6. Šis pagarinājums nodrošinātu juridisko pamatu pārstrukturēšanas atbalsta piešķiršanai pirmspievienošanās laikā saskaņā ar nepieciešamajiem pārstrukturēšanas plāniem (proti, sniegtajam atbalstam jābūt ierobežotam un proporcionālam jaudas samazinājumam); tā rezultātā ar atpakaļejošu spēku par likumīgu tiktu noteikts atbalsts, kas, iespējams, nelikumīgi piešķirts kopš Eiropas nolīguma stāšanās spēkā.7. Pagarinājums stāsies spēkā tikai pēc Eiropas nolīgumu 2. protokola kritērijiem atbilstoša pārstrukturēšanas plāna un atsevišķo uzņēmējdarbības plānu apstiprināšanas un izvērtēšanas.8. Lai sasniegtu šo mērķi, tika izstrādāts papildprotokols Eiropas nolīgumam ar Rumāniju.9. Eiropas nolīguma papildprotokolu Kopiena un Rumānija parakstīja 2002. gada 23. oktobrī. Kā paredzēts 1. pantā Padomes 2002. gada 29. jūlija Lēmumā par Eiropas nolīguma parakstīšanu un pagaidu piemērošanu, pastāv pagaidu piemērošana līdz spēkā stāšanās dienai, kā noteikts Eiropas Kopienas dibināšanas līguma 300. panta 2. punktā.10. Papildprotokolā ar konkrētiem nosacījumiem paredzēts pagarināt 2. protokolā noteikto laikposmu par vēl astoņiem gadiem, sākot no 1998. gada 1. janvāra.11. Rumānija ir izpildījusi pirmo nosacījumu, iesniedzot Komisijai pārstrukturēšanas programmu un attiecīgo uzņēmumu uzņēmējdarbības plānus, kurus novērtējusi un pieņēmusi Rumānijas valsts atbalsta iestāde (Konkurences padome).12. Otrs nosacījums ir tas, ka Komisija veic pārstrukturēšanas programmas un uzņēmējdarbības plānu galīgo novērtējumu, lai noteiktu, vai ir izpildītas Eiropas nolīguma 2. protokola 9. panta 4. punkta prasības.13. Komisijas dienesti ir veikuši galīgo novērtējumu, kurā secināts, ka Rumānijas iesniegtā pārstrukturēšanas programma un plāni atbilst Eiropas nolīguma 2. protokola 9. panta 4. punkta prasībām.14. Komisija ierosina pieņemt Padomes lēmumu, kas apstiprinātu Komisijas galīgo novērtējumu, kā paredzēts papildprotokola 3. pantā. Tiklīdz Padome būs sniegusi savu apstiprinājumu, papildprotokola 2. un 3. pantā paredzētie nosacījumi būs izpildīti un stāsies spēkā 2. protokolā paredzētais laikposma pagarinājums.15. Tāpēc Padomei tiek lūgts apstiprināt šeit pievienoto priekšlikumu lēmumprojektam par to nosacījumu izpildi, kuri noteikti papildprotokola 3. pantā Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanu.PriekšlikumsPADOMES LĒMUMSpar to nosacījumu izpildi, kuri noteikti papildprotokola 3. pantā Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanuEIROPAS SAVIENĪBAS PADOME,ņemot vērā papildprotokolu Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanu un īpaši tā 3. pantu,ņemot vērā Komisijas priekšlikumu [1],tā kā(1) Eiropas nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses[2], stājās spēkā 1995. gada 1. februārī.(2) Eiropas nolīguma ar Rumāniju 2. protokola 9. panta 4. punktā noteikts, ka pirmajos piecos gados pēc nolīguma stāšanās spēkā un, atkāpjoties no šā panta 1. punkta 3. apakšpunkta, Rumānija izņēmuma kārtā pārstrukturēšanas mērķiem drīkst piešķirt valsts atbalstu attiecībā uz tērauda izstrādājumiem ar nosacījumu, ka normālos tirgus apstākļos pārstrukturēšanas perioda beigās atbalstu saņēmušie uzņēmumi kļūst dzīvotspējīgi, šāda atbalsta apjoms un intensitāte nepārsniedz dzīvotspējas atjaunošanai absolūti nepieciešamo atbalsta apjomu un intensitāti un pakāpeniski samazinās, un pārstrukturēšanas programma ir saistīta ar kopējās ražošanas jaudas racionalizēšanu un samazināšanu Rumānijā.(3) Piecu gadu sākumposms beidzās 1997. gada 31. decembrī.(4) Rumānija 1997. gada decembrī lūdza pagarināt iepriekš minēto laikposmu.(5) Bija lietderīgi piešķirt šā laikposma pagarinājumu par astoņu gadu papildu laiku, sākot no 1998. gada 1. janvāra.(6) Šajā nolūkā Kopiena un Rumānija 2002. gada 23. oktobrī parakstīja Eiropas nolīguma papildprotokolu un to provizoriski piemēro no minētās dienas.(7) Saskaņā ar papildprotokola 2. pantu iepriekš minēto laikposmu var pagarināt, ja Rumānija Komisijai iesniedz pārstrukturēšanas programmu un uzņēmējdarbības plānus, kuri atbilst Eiropas nolīguma 2. protokola 9. panta 4. punkta prasībām un kurus novērtējusi un pieņēmusi Rumānijas valsts atbalsta iestāde (Konkurences padome).(8) Rumānija Komisijai 2004. gada decembrī iesniedza to uzņēmumu, kuri guvuši vai gūst labumu no pārstrukturēšanai paredzētā valsta atbalsta, pārstrukturēšanas programmu un uzņēmējdarbības plānus.(9) Saskaņā ar papildprotokola 3. pantu iepriekš minētā laikposma pagarinājums ir atkarīgs no Komisijas sniegtā pārstrukturēšanas programmas un uzņēmējdarbības plānu galīgā novērtējuma.(10) Komisija ir veikusi Rumānijas iesniegtās pārstrukturēšanas programmas un uzņēmējdarbības plānu galīgo novērtējumu. Šis novērtējums liecina, ka pārstrukturēšanas programmas un uzņēmējdarbības plānu īstenošana ļaus attiecīgajiem uzņēmumiem nodrošināt dzīvotspēju normālos tirgus apstākļos. Tas arī liecina, ka valsts atbalsts pārstrukturēšanas mērķiem, kā precizēts plānā, ir stingri ierobežots līdz līmenim, kāds vajadzīgs, lai attiecīgie uzņēmumi kļūtu dzīvotspējīgi, un tiks pakāpeniski samazināts un pārtraukts 2004. gada beigās. Novērtējums arī paredz, ka tiks panākta saņēmēju uzņēmumu liekās ražošanas jaudas vispārēja racionalizēšana un samazināšana. Tāpēc novērtējumā secināts, ka pārstrukturēšanas programma un uzņēmējdarbības plāni atbilst Eiropas nolīguma 2. protokola 9. panta 4. punkta prasībām.IR PIEŅĒMUSI ŠO LĒMUMU.1. pantsPārstrukturēšanas programma un uzņēmējdarbības plāni, kurus Rumānija iesniegusi Komisijai, ievērojot 2. pantu papildprotokolā Eiropas nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, attiecībā uz Eiropas nolīguma 2. protokola 9. panta 4. punktā paredzēto laikposma pagarināšanu atbilst 2. protokola 9. panta 4. punkta prasībām.2. pantsLaikposms, kurā Rumānija izņēmuma kārtā drīkst piešķirt valsts atbalstu pārstrukturēšanas mērķiem attiecībā uz tērauda izstrādājumiem saskaņā ar 2. protokola 9. panta 4. punkta noteikumiem, ir pagarināts par astoņu gadu papildu laiku, sākot no 1998. gada 1. janvāra, kā paredzēts papildprotokola 1. pantā.Briselē,Padomes vārdā —priekšsēdētājs [1] OV C […], […], […]. lpp.[2] OV L 357, 31.12.1994., .3. lpp.